**I Z V J E Š T A J**

**o sprovedenoj javnoj raspravi o**

**Nacrtu zakona o izmjenama i dopunama**

**Opšteg zakona o obrazovanju i vaspitanju**

Brojne reforme u zemljama Evropske unije i petnaestogodišnje iskustvo Crne Gore potvrđuju da je reforma obrazovanja veoma složen, i po pravilu, dugotrajan proces koji u sebi sadrži brojne poteškoće. Neophodnost izmjena Opšteg zakona o obrazovanju i vaspitanju proizilazi iz dosadašnjeg iskustva u reformi obrazovanja i primjene zakona.

Razlog za donošenje ovog zakona je stvaranje još naprednijeg i efikasnijeg sistema obrazovanja koji će omogućiti razvoj pojedinca bez obzira na pol, životnu dob, socijalno porijeklo, nacionalnu i vjersku pripadnost i tjelesnu i fizičku konstituciju. Dosadašnja implementacija Zakona nametnula je potrebu da se pojedine odredbe Zakona izmijene, odnosno dorade, u cilju unapređivanja kvaliteta, efikasnosti, racionalnosti i ekonomičnosti obrazovnog sistema, u skladu sa drugim propisima i mjerama koje država preduzima radi implementacije politike u oblasti obrazovanja.

U pripremi Prijedloga zakona zatražena su mišljenja i prijedlozi u skladu sa članom 5 Uredbe o postupku i načinu sprovođenja javne rasprave u pripremi zakona (,,Službeni list CG,, broj 12/12) Poziv za učešće u konsultacijama je objavljen 28. decembra 2016. godine na website Ministarstva prosvjete, kao i portalu E uprave, i svi zainteresovani organi, organizacije, udruženja, i pojedinci su pozvani da, do 15. januara 2017. godine, dostave svoje prijedloge, sugestije i komentare na važeći tekst Opšteg zakona o obrazovanju i vaspitanju. Pored toga, upućeno je pismo svim direktorima, nastavnicima i drugim izvršiocima u obrazovno-vaspitnim ustanovama da daju svoje primjedbe, prijedloge i sugestije na važeći Zakon, kako bi se u postupku izrade zakona o izmjenama i dopunama postojećeg zakona došlo do najboljih i najkvalitetnijih zakonskih rješenja koja će doprinijeti unapređivanju ukupnog sistema obrazovanja i vaspitanja.

Takođe je, saglasno članu 8 Uredbe o načinu i postupku ostvarivanja saradnje organa državne uprave i nevladinih organizacija (,,Službeni list CG,, broj 7/12) u postupku pripreme zakona pružena je mogućnost za učešće nevladinog sektora u radu radne grupe koja je pripremala nacrt izmjena i dopuna zakona i prestavnik nevladinih organizacija uzeo je učešće u radu radne grupe za pripremu ovog zakona.

Tekst Nacrta zakona o izmjenama i dopunama Opšteg zakona o obrazovanju i vaspitanju, koji je pripremila radna grupa, objavljen je 20. aprila 2017. godine na web site Ministarstva kako bi se najširoj stručnoj i laičkoj javnosti učinile dostupnim predložene izmjene i dopune u cilju transparentnosti postupka definisanja pojedinih zakonskih odredbi i dobijanja kvalitetnijeg zakonskog teksta. Osim toga predstavnici Ministarstva prosvjete učestvovali su u raspravi koje su organizovali Crnogorska akademija nauka i umjetnosti i Privredna komora Crne Gore.

Primjedbe, prijedlozi i sugestije na predloženi tekst Nacrta zakona su sagledane i sve koje su predstavljale doprinos poboljšanju zakonskog teksta i koje su bile usklađene sa utvrđenom koncepcijom razvoja obrazovanja prihvćene su i ugrađene u Prijedlog zakona čime je rasprava postigla očekivane efekte.

**Nacrt zakona o izmjenama i dopunama Opšteg zakona o obrazovanju i vaspitanju primjedbe, predloge i sugestije dostavili su:**

* Crnogorska akademija nauka i umjetnosti;
* Privredna komora Crne Gore;
* Zavod za školstvo;
* Ispitni centar;
* Centar za stručno obrazovanje;
* Agencija za sprječavanje korupcije – Podgorica;
* UNHCR – Podgorica;
* Sindikat prosvjete Podgorica;
* rHrvatsko nacionalno vijeće Crne Gore;
* Nacionalni savjet Albanaca u Crnoj Gori;
* Srpski nacionalni savjet;
* Centar za građansko obrazovanje;
* Udruženje roditelji;
* Udruženje pedagoga- Podgorica;
* Unija direktora škola Crne Gore;
* Aktiv direktora obrazovno-vaspitnih ustanova Nikšića, Šavnika i Plužina;
* Aktiv direktora obrazovno-vaspitnih ustanova Podgorice;
* OŠ »Maksim Gorki« Podgorica;
* OŠ »Oktoih« Podgorica;
* OŠ »Božidar Vuković Podgoričanin« Podgorica;
* OŠ »Savo Pejanović« Podgorica;
* OŠ »Branko Božović« Podgorica;
* OŠ »Đoko Prelević« Podgorica;
* OŠ »Savo Kažić« Podgorica;
* OŠ »18. oktobar« Podgorica;
* OŠ »Radojica Perović« Podgorica;
* OŠ »Niko Maraš« Podgorica;
* OŠ »Sutjeska« Podgorica;
* OŠ “Bać” Rožaje;
* OŠ “Jovan Tomašević” Virpazar;
* OŠ “Dušan Obradović” Žabljak;
* OŠ »Maksim Gorki« Podgorica;
* OŠ “Trpezi” Petnjica;
* OŠ “Vojin Čepić” Kolašin;
* OŠ “Milovan Rakočević” Mojkovac;
* OŠ “Radomir Rakočević” Mojkovac;
* OŠ “Meksiko” Bar;
* OŠ “Bratstvo-jedinstvo” Rožaje;
* OŠ “Braća Ribar” Bijelo Polje;
* OŠ “Rade Perović” Nikšić;
* OŠ “Maršal Tito” Ulcinj;
* OŠ “Orjenski bataljon” Bijela – Herceg-Novi;
* OŠ “Vuk Karadžić” Berane;
* JPU »Đina Vrbica« Podgorica;
* JPU »Ljubica Popović« Podgorica;
* JPU “Naša Radost” Herceg-Novi.
* Škole za osnovno muzičko obrazovanje, odnostno osnovno i srednje

muzičko obrazovanje iz Podgorice, Nikšića, Herceg-Novog, Bijelog Polja, Berana i Pljevalja.

* SSŠ “Sergije Stanić” Podgorica;
* SSŠ “Vukadin Vukadinović” Berane;
* SSŠ “Ivan Uskoković” Podgorica;
* Gimnazija “Slobodan Škerović” Podgorica;
* SEŠ “Mirko Vešović” Podgorica;
* Gimnazija “Niko Rolović” Bar;
* SMŠ “Ivan Goran Kovačić” Herceg-Novi;
* Gimnazija “Panto Mališić” Berane;
* Privatna baletska škola “Princeza Ksenija” Podgorica, i

pojedini aktivi nastavnika iz različitih oblasti i podjedinci iz obrazovno-vaspitnih ustanova.

1. U odnosu na sastav Nacionalnog savjeta za obrazovanje istaknut je

prijedlog da ovo tijelo treba da ima i predstavnika Privredne komore Crne Gore.

Stav obrađivača:

Prijedlog se prihvata, jer Privredna komora daje značajan doprinos unapređenju obrazovnog sistema Crne Gore.

1. Takođe, istaknuta je primjedba da predstavnike manjinskih naroda i drugih

manjinskih zajednica u Nacionalni savjet treba da biraju odgovarajući nacionalni savjeti.

Stav obrađivača:

Prijedlog se ne prihvata jer struktura u koju se biraju predstavnici manjinskih naroda i drugih manjinskih zajednica predlažu Ministarstvo prosvjete, Zavod za školstvo iz reda najboljih nastavnika iz oblasti predškolskog, osnovnog, srednjeg obrazovanja, obrazovanja odraslih i domova učenika. Kroz ove predstavnike najboljih nastavnika obezbjeđuje se i zastupljenost manjinskih naroda i drugih manjinskih nacionalnih zajednica.

1. Predloženo je da se pored tri stalna radna tijela Nacionalnog savjeta

obrazuje i posebni odbor za umjetničko obrazovanje.

Stav obrađivača:

Prijedlog se ne prijvata jer se umjetničko obrazovanje, kao dio osnovnog i stručnog obrazovanja obezbjeđuje u odboru za stručno obrazovanje, a posebno u komisijama, ekspertskim grupama i drugim radnim tijelima koje obrazuje Nacionalni savjet u koma su zastupljeni predstavnici umjetničkog obrazovanja.

1. Sve ustanove istakle su predlog da se sredstva obezbijede iz budžeta Crne

Gore za obavezni ljekarski, odnosno sanitarno-higijenski pregled za nastavnike i druge zaposlene.

Stav obrađivača:

Prijedlog je prihvaćen na način što će ljekarske preglede za sve izvršioce koji rade neposredno sa djecom plaćati ustanova, a ustanova će ta sredstva obezbjeđivati iz budžeta.

1. Većina stručnih škola su predložile da se državna takmičenja organizuju

i iz vještina za učenike stručnih škola pored takmičenja iz nastavnih predmeta i oblasti koji se već organizuju za učenike osnovnih škola i gimnazija.

Stav obrađivača:

Prijedlog je prihvaćen na način što će Centar za stručno obrazovanje organizovati državna takmičenja učenika stručnih škola iz vještina, što će pozitivno uticati na takmičarski duh učenika koji će unaprijediti nivo njihovih znanja, vještina i kompetencija učenika stručnih škola. Osim toga, privredni subjekti imaće kompetentniji stručni kadar koji je osposobljen da se nakon završenog stručnog obrazovanja uključi u proces rada bez dodatne obuke.

1. Najveći broj privatnih ustanova iz oblasti obrazovanja odraslih i privrednih

subjekata istakli su primjedbu koje, po njihovoj ocjeni, predstavljaju biznis barijeru, u pogledu uslova za osnivanje privatnih ustanova, a odnose se na nastavni kadar, program obrazovanja, uslova za direktore, andragoško osposobljavanje i drugo.

Stav obrađivača:

Prijedlog je prihvaćen na način što su liberalizovani, koliko je to bilo moguće, uslovi za osnivanje u pogledu osnivačkog uloga, stručnog ispita, nivoa obrazovanja za direktore ustanove, andragoškog osposobljavanja i programa obrazovanja, tako da oni neće biti biznis barijere za privatnu inicijativu u ovoj oblasti obrazovanja.

1. Većina direktora osnovnih škola predložilo je da se iz uslova za izbor

direktora osnovne škole ne briše visa stručna sprema, kao i da se ne ograničava izbog samo iz rada nastavnika koji ispunjavaju uslove samo za nastavnike obaveznog nastavnog predmeta.

Stav obrađivača:

Prijedlog se ne prihvata. Ovo iz razloga jer više od dvije decenije u Crnoj Gori u predmetnoj nastavi ne može da se zaposli lice koje nema visoko obrazovanje, odnosno VII-1 nivo okvira kvalifikacija. Prethodnim zakonima nastavnici sa višim obrazovanjem su zaštićeni na način da mogu da nastave sa radom do sticanja prava na penziju. Osim toga data im je mogućnost da mogu zasnovati radni odnos ako se na konkurs ne prijavi nastavnik sa VII-1 nivoom obrazovanja. Takođe, nije prihvaćen predlog da za direktora može biti izabran nastavnik koji ispunjava uslove za izborne predmete iz razloga jer su izborne predmete u najvećem broju primjera izvodili nastavnici predmetne nastave do pune norme. Posebno ističemo da pojedine izborne predmete u skladu sa predmetnim programima mogu da izvode i lica koja nijesu završila fakultet za obrazovanje nastavnika, što je neophodan uslov za nastavnika obaveznih nastavnih predmetna u osnovnoj školi. Ukoliko bi se prihvatio predlog ova lica nijesu osposobljena i nemaju pedagoško-metodsko obrazovanje koje je neophodno za internu evaluaciju rada nastavnika i škole, a što je jedna od osnovnih uloga direktora osnovne škole. To bi se direkno odrazilo na kvalitet rada škole, odnosno na kvalitet obrazovanja učenika. Napominjemo, da je izvještaj o internoj evaluaciji rada škole osnov za eksternu evaluaciju rada škole koju obavlja Zavod za školstvo.

1. Direktori gimnazija, stručnih i mješovitih škola predložili su da ne treba

ograničavati uslove za izbor direktora ovih škola u pogledu vrste nivoa obrazovanja.

Stav obrađivača:

Prijedlog se ne prihvata jer se narušava princip, koji je predviđen Predlogom ovog zakona, da za direktora škola može biti izabrano lice koje ispunjava propisane uslove za nastavnika ili stručnog saradnika. Osim toga, drugi razlozi su isti kao i za tačku 7. ovog izvještaja.

1. Predloženo je da se ne ograničava mandate za izbor direktora i pomoćnika

direktora škole i da se postojeći mandate ne računa kao prvi.

Stav obrađivača:

Prijedlog se ne prihvata, jer smatramo da je dovoljno da jedno isto lice obavlja dužnost direktora osam godina. Ovo iz razloga, jer promjene koje se realizuju u unapređivanju reforme obrazovanja, onemogućavaju direktoru stručno usavršavanje i profesionalni razvoj u struci što je neophodno za internu evaluaciju rada nastavnika. Nako ko nema dovoljno znanja za novu pedagošku praksu nije ni u mogućnosti da je primjijeni u postupku interne evaluacije. Takođe, neophodna je temeljita kadrovska promjena u oblasti rukovodnog kadra u školama, zbog prakse da ista lica obavljaju dužnost direktora po deset, dvadeset pa čak i trideset godina. Na ovaj način stvoriće se mogućnost podmlađivanja i obnove rukovodnog kadra što će doprinijeti daljoj demokratizaciji u rukovođenju i radu škola.

Takođe, se ne prihvata predlog da se postojeći mandate ne računa kao prvi mandate za ponovni izbor direktora, odnosno pomoćnika direktora iz već istaknutih razloga.

1. Predloženo je da Ministarstvo prosvjete ne obrazuje komisija za izbor

direktora obrazovno-vaspitnih ustanova.

Stav obrađivača:

Prijedlog se ne prihvata, jer obrazovanje komisije od tri člana obezbjeđuje veću transparetnost, objektivnost i demokratičnost u postupku izbora direktora. Naime, komisija će obavezno obavljati usmeni intervju i razmatrati priložene programe razvoja ustanove koje podnose kandidati za direktora. Komisija će izvještaj o obavljenom interviju i mišljenje o programu dostavljati ministru koko bi minister mogao donijeti najbolju odluku o izboru. Ovakav postupak omogućava bolju selekciju kandidata zasnovanu na izvještajima o internoj i eksternoj evaluaciji rada škola, bez diskriminacije po bilo kom osnovu.

1. Predloženo je da se propiše odredba da škola ima drugog pomoćnika

direktora škole, ukoliko ima više od 900 učenika.

Stav obrađivača:

Prijedlog je prihvaćen, jer u Crnoj Gori ima određeni broj škola koje imaju i do 1700 učenika, pa je u tim školama neophodno odobriti još jedno radno mjesto pomoćnika direktora škole u cilju efikasnijeg rada i unapređivanje kvaliteta vaspitno-obrazovnog rada.

1. Predloženo je da se briše odredba koja se odnosi na na obavezu da škola u

postupku samoevaluacije anonimno anketiranje učenika.

Stav obrađivača:

Prijedlog nije prihvaćen, jer se u postupku samoevoluacije rada škole ne može i ne smije zanemariti mišljenje učenika u svim razredima, osim učenika prvog ciklusa osnovne škole, što je i praksa skoro svih zemalja EU, o radu nastavnika i obrazovno-vaspitnom procesu. Anketiranje učenika je detaljno propisano tako da ne ostavlja mogućnost bilo kakve zloupotrebe ili volontarizma u postupku anketiranja. Obrazac anketa za sve ustanove pripremaju kompetentne institucije, a to su Zavod za školstvo i Centar za stručno obrazovanje. Rezultati ankete služe za utvrđivanje kvaliteta rada ustanove i direktor je dužan da upozna nastavničko vijeće sa rezultatima anketiranja učenika u cilju poboljšanja kvaliteta.

1. Predloženo je da se precizira odredba da se nastavnik može zaposliti na

period do 30 dana zbog različitog postupanja nadležnih inspekcija i različite sudske prakse.

Stav obrađivača:

Prijedlog je prihvaćen tako da se nastavnik može zaposliti više puta u toku nastavne godine, u slučajevima propisanim ovim zakonom, na period od 30 dana ako se na konkurs ne prijavi lice koje ispunjava propisane uslove. Na ovaj način obezbijediće se kontinuitet obrazovno-vaspitnog procesa i izbjeći česta i nedopustiva praksa da se učenicima u toku jedne nastavne godine, a naročito nižim razredima mijenjaju učitelji, odnosno nastavnici.

1. Prijedlog da se iz postojećeg zakona ne briše odredba kojom je ostavljena

mogućnost umanjenja norme nastavnicima koji imaju više od 35 godina rada u nastavi.

Stav obrađivača:

Prijedlog se ne prihvata zbog činjenice da je ovakvo rješenje u praksi izazivalo poteškoće u primjeni ove odredbe, jer je norma časova iz pojedinih predmeta nedjeljiva. Osim toga, i zbog česte zloupotrebe od strane pojedinih škola na način što je nastavnicima kojima je umanjena norma dodjeljivani časovi i za iste isplaćivan honorar, koji nije mali, jer se honorarni časovi obračunavaju i isplaćuju kao redovni u skladu sa Granskim kolektivnim ugovorom za oblast prosvjete.

1. Predloženo je da se briše odredba kojom je predviđeno obrazovanje

komisije u postupku zapošljavanja nastavnika.

Stav obrađivača:

Prijedlog se ne prihvata, jer se na predloženi način obezbjeđuje veća transparentnost u procesu zapošljavanja nastavnika, što će doprinijeti sprječavanju eventualne korupcije u ovoj oblasti. U cilju ujednačavanja rada komisija propisano je da se sastav i broj, način rada i odlučivanja rada komisije uređuje statutom ustanove, na koji saglasnost daje Ministarstvo prosvjete.

1. Predloženo je da se briše odredba kojom se ustanovljava Fond za kvalitet

i talente.

Stav obrađivača:

Prijedlog se ne prihvata, jer će se na ovaj način obezbijediti pravičnije, racionalnije i efikasnije upravljanje prihodima, koje ostvare ustanove po osnovu pružanja usluga i proizvoda, donacija, sponzorstva, legata i dr. Na predloženi način, značajan broj ustanova, koje nemaju sopstvenih prihoda, dobiće sredstva iz ovog Fonda čime će se unaprijediti uslovi za njihov rad a samim i kvalitet obrazovno-vaspitnog procesa. Posebno ističemo da će se sredstva koristiti za nagrađivanje najuspješnijih nastavnika, učenika i studenata koje ostvare posebne rezultate u obrazovno-vaspitnom procesu. Sredstva će se dijeliti na propisani način i postupak i po kriterijumima koji će se utvrditi posebnim aktom.

1. Većina umjetničkih škola predlaže da se propiše posebna pedagoška

evidencija i javne isprave za osnovne umjetničke škole, odnosno za osnovne i srednje umjetničke škole.

Stav obrađivača:

Prijedlog se ne prihvata, jer postojeći pravni osnov omogućava da se za umjetničke škole, ukoliko za to postoje opravdani razlozi, propiše pedagoška evidencija i javne isprave za umjetničke škole. Ministarstvo prosvjete je prihvatilo predlog Zajednice umjetničkih škola da nakon stupanja na snagu ovog zakona izvrši izmjenu postojećeg pravilnika i na odgovarajući način reguliše sve specifičnosti umjetničkih škola u pedagoškoj evidenciji.

1. Većina direktora obrazovno-vaspitnih ustanova predlaže da se briše

odredbe kojom je propisano da mogu biti birani još jedanput nakon isteka mandata

na koji su izabrani do dana stupanja na snagu ovog zakona.

Stav obrađivača:

Prijedlog nije prihvatljiv iz već istaknutih razloga u ovom izvještaju.

1. Privatna umjetnička škola je predložila da odredba o finansiranju privatnih

ustanova koja je u postojećem zakonu obligatornog karaktera promijeni se u imperativnu odredbu.

Stav obrađivača:

Prijedlog se ne može prihvatiti jer nema uporedne prakse po kojoj se po sili zakona finansiraju private obrazovno-vaspitne ustanove. Pored toga postojeće rješenje omogućava finansiranje privatnih obrazovno-vaspitnih ustanova ukoliko ispunjavaju uslove koji su propisani zakonom.